Diari Oficial de la Generalitat Valenciana


Sumari del DOGV 1555, del 31-05-1991 (1991/821335)

ORDRE de 25 d'abril de 192s}, de la Conselleria de Cultura, Educació i Ciència, per la qual es modifiquen els criteris de catalogació i les plantilles tipus dels col-legis públic d'Educació Pre-escolar, Educació General Bàsica i Educació Especial de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1991/04/25/(2)/dof/vci/html**

### Dades del document

Número de DOGV
:   1555

Data del DOGV
:   31-05-1991

Secció del DOGV
:   DISPOSICIONS GENERALS

Número del document
:   1991/821335


Data del document
:   25-04-1991

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre del 25 d'abril de 1991, del Conseller de Cultura, Educació i Ciència, per la qual es modifiquen els criteris de catalogació i les plantilles tipus dels col·legis públics d'Educació Preescolar, Educació General Bàsica i Educació Especial de la Comunitat Valenciana.  
L?Ordre de 24 de maig de 1990 (DOGV núm. 1320) estableix els criteris de catalogació i determina els llocs de treball docent que configuren la plantilla tipus dels centres públics d'Educació Pre-escolar, Educació General Bàsica i Educació Especial, segons que estableix el Reial Decret 895/1989, de 14 de juliol, pel qual es regula la provisió de llocs de treball.  
En l?article onze de l?ordre esmentada s'estableix que els llocs de treball docent en les unitats dels centres específics d'Educació Especial es determinaran d'acord amb les particularitats de cada un, en funció de la població escolaritzada i de les característiques d'aquesta.  
En aplicació d'aquesta normativa, es va publicar el catàleg de llocs de treball dels centres públics d'Educació Especial, Ordre del 26 de maig de 1990 (DOGV núm. 1320), en el qual s'inclouen els llocs de treball d'Educació Especial, Pedagogia Terapèutica i Audició i Llenguatge, que configuren la plantilla d?aquests centres. A fi de dotar aquests centres amb els recursos docents necessaris, cal incrementar les plantilles amb la creació del lloc de treball d'Educació Física.  
Per tal que als centres d'Educació Pre-escolar i Educació General Bàsica acollits al programa d?experimentació de la integració educativa, que escolaritzen alumnat afectat per minusvàlues, puga portar-se a efecte la integració amb les garanties adients, és convenient, d'acord amb les necessitats específiques de cada centre i dels recursos ordinaris de què disposen, si escau, introduir en les plantilles tipus d'aquests centres la dotació de professorat de suport d'Educació Especial per tal de garantir el reforç pedagògic, segons que estableix l'article 13 i els tractaments personalitzats de logopèdia establerts en l'article 14, ambdós del Reial Decret 334/1985, d?ordenació de l'educació especial (BOE núm. 65)  
L?Ordre del 23 de novembre de 1990, per la qual se desenrotlla el Decret 79/1984, del 30 de juliol, sobre l'aplicació de la Llei 4/1983, d'ús i Ensenyament del Valencià (DOGV núm. 1.496), determina els centres d'Educació Pre-escolar i Educació General Bàsica que són considerats com a centres d'immersió lingüística. D'altra banda, segons que estableix l'article 5 d'aquesta ordre, els centres públics acollits al programa d'immersió lingüística podran disposar de professorat de suport que desenrotlle les funcions que determina la normativa vigent.  
D'acord amb allò que disposa el Reial Decret 2093/1983, del 28 de juliol, sobre traspàs de funcions i serveis en matèria d'educació, la Llei orgànica 51/1982 d?1 de juliol, de l?estatut d'autonomia de la Comunitat Valenciana, i fent ús de les atribucions que em confereix l'article 35 de la Llei 5/1983, de 30 de desembre, de Govern Valencià,  
ORDENE  
Article primer  
Les relacions de llocs de treball que configuren la plantilla tipus dels centres públics d'Educació Especial que tinguen més de vuit unitats d'Educació Especial, comptaran, a més dels llocs de treball d'Educació Especial de Pedagogia Terapèutica i Audició i Llenguatge que els correspon, amb un lloc de treball d'Educació Física.  
Article segon  
Les relacions de lloes de treball dels centres públics d'Educació Pre-escolar i Educació General Bàsica, acollits al règim d'integració escolar, a més dels llocs de treball que els correspon d'acord amb allò que estableix l?Ordre del 24 de maig de 1990, podran disposar, complementàriament com a recurs de suport a la integració, d'un o més llocs de treball d'Educació Especial, Pedagogia Terapèutica i/o d?audició i Llenguatge, d?acord amb les necessitats derivades de les característiques específiques i dels recursos existents en els centres.  
Article tercer  
Els centres públics d'Educació Pre-escolar i Educació General Bàsica declarats d'immersió lingüística podran disposar, en la relació de llocs de treball, a més d'aquells que els correspondrà segons que estableix l?Ordre del 24 de maig de 1990, dels llocs de treball d'Educació Pre-escolar en valencià i/o Educació General Bàsica en valencià, cicle inicial i mitjà, necessaris per a garantir les funcions de suport al desenrotllament del programa, d'acord amb la normativa que regula l?ensenyament en valencià.  
DISPOSICIONS FINALS  
Primera  
S'autoritza la Direcció General de Règim Econòmic i de Personal i la Direcció General de Centres i Promoció Educativa perquè, en l?àmbit de les seues competències, adopten les mesures que calguen envers l'execució d?allò que disposa aquesta ordre.  
Segona  
Aquesta ordre entrarà en vigor el dia que es publique en el Diari Oficial de la Generalitat Valenciana. No obstant això, els seus efectes es consideraran referits a partir del començament del curs 1991/92.  
València, 25 d'abril de 1991.  
El Conseller de Cultura, Educació i Ciència,   
ANTONIO ESCARRE ESTEVE


Còpia Permalink ELI